**Gyöngyös Városi Önkormányzat Képviselő-testületének**

**6/2020. (II.21.) önkormányzati rendelete**

**a parkolásról szóló 4/2007. (II. 19.) önkormányzati rendelet módosításáról\***

Gyöngyös Városi Önkormányzat Képviselő-testülete a közúti közlekedésről szóló 1988. évi I. törvény 15/A. § (1) bekezdés a) pontjában, valamint (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. tv. 16/A. §-ban meghatározott feladatkörében eljárva a következőket rendeli el.

1. §

(1) Gyöngyös Városi Önkormányzat Képviselő-testületének a parkolásról szóló 4/2007. (II. 19.) önkormányzati rendelete (továbbiakban: R.) 1.§ (8) bekezdésének 14. pontja az alábbira módosul:

„14. Gyöngyösi Közös Önkormányzati Hivatal 3 db”

(2) A R. 1.§ (8) bekezdése az alábbi 17. ponttal egészül ki.

„17. az Önkormányzat kizárólagos tulajdonában álló gazdasági társaságok 2 db/társaság”

1. §

(1) A R. 2/A.§ (1) bekezdése az alábbiak szerint egészül ki:

„(1) Feltételhez kötött várakozási övezetnek minősül Gyöngyösön a központi autóbuszállomás (Koháry u.) környéke, a toronyház (Róbert K. u. 23.) környéke és Mátrafüreden a Béke utca Parádi úttól az Avar utca sarkáig terjedő szakasza (továbbiakban: várakozási övezetek). A várakozási övezetek területi lehatárolását a rendelet mellékletének 6. pontja tartalmazza.”

(2) A R. 2/A.§ (2) bekezdése az alábbira módosul:

„(2) A várakozási övezetekben – a feljogosított közszolgáltató kivételével - gépjárművel várakozni a (2a) bekezdésben megjelölt időintervallumokban a felsorolt parkoló területeken legfeljebb 2 órán keresztül lehet. A parkolási idő kezdetét a jármű szélvédője mögé jól látható módon kihelyezett – papír vagy műanyag, időmérő szerkezettel nem rendelkező – parkoló órával köteles jelezni a jármű használója.”

(3) A R. 2/A.§ (2a) bekezdése helyébe az alábbi rendelkezés lép:

„(2a) 1. időintervallum: minden nap 7.00-19.00 óra között

- az Egri u. északi oldalán lévő parkolók Koháry u. – Könyves K. tér közötti szakasza

(hrsz: 2510) (R. Melléklete 6.1.2. pontja),

- a Mérges u. 1-11. sz. társasház nyugati oldalán lévő parkolók (hrsz: 2294) és a

Jeruzsálem u. 4. és 6. sz. társasházak közötti parkolók (hrsz: 2294)

(R. Melléklete 6.1.3. pontja),

- a Mérges u. 2. sz. társasház északi oldalán lévő parkolók (hrsz: 2612/11)

(R. Melléklete 6.1.4. pontja),

- az Egri u. 5. sz. társasház déli oldalán lévő parkolók (hrsz: 2612/11)

(R. Melléklete 6.1.5. pontja),

- Toronyház és környéke (R. Melléklete 6.2. pontja)

2. időintervallum: munkanapokon 7.00-18.00 óra és szombaton 7.00-16.00 óra között

- Koháry u. (24. sz. főút) (a Koháry u. 6. sz. előtti fizető övezetig) – Kármán J. u. –

Könyves K. tér – Egri u. által határolt terület (R. Melléklete 6.1.1. pontja),

- a Mérges utca 4. és 6. sz. társasházak nyugati oldalán lévő parkolók (hrsz: 2612/11)

(R. Melléklete 6.1.6. pontja)

3. időintervallum: minden nap 0.00-24.00 óra között

- Mátrafüred (R. Melléklete 6.3. pontja)

3. §

A R. Melléklete 6. pontja helyébe az alábbi rendelkezés lép:

„6. Feltételekhez kötött várakozási övezetek:

6.1. Autóbuszállomás (Koháry u.) és környéke:

6.1.1. Koháry u. (24. sz. főút) (a Koháry u. 6. sz. előtti fizető övezetig) – Kármán J. u. – Könyves

K. tér – Egri u. által határolt terület,

6.1.2. az Egri u. északi oldalán lévő parkolók Koháry u. – Könyves K. tér közötti szakasza

(hrsz: 2510),

6.1.3. a Mérges u. 1-11. sz. társasház nyugati oldalán lévő parkolók (hrsz: 2294) és a Jeruzsálem u. 4. és 6. sz. társasházak közötti parkolók (hrsz: 2294),

6.1.4. a Mérges u. 2. sz. társasház északi oldalán lévő parkolók (hrsz: 2612/11),

6.1.5. az Egri u. 5. sz. társasház déli oldalán lévő parkolók (hrsz: 2612/11),

6.1.6. a Mérges utca 4. és 6. sz. társasházak nyugati oldalán lévő parkolók (hrsz: 2612/11)

6.2. Toronyház és környéke:

6.2.1. Pesti u. – Róbert K. u. – Bajcsy-Zsilinszky E. u. – Kisfaludy u. által határolt terület,

6.2.2. a Róbert K. u. 11-17. sz. társasház előtti parkolók (hrsz: 2431),

6.2.3. a Szövetkezet u. – Róbert K. u. sarkán lévő parkolók (hrsz: 3562) és a Róbert K. u. 6-28. sz.

társasház előtti parkolók (hrsz: 3580)

6.3. Mátrafüred:

6.3.1. Béke u. Parádi út - Avar u. közötti szakasza (hrsz: 6737)

4.§

(1) A R. Melléklete 2.a.) pontja helyébe az alábbi rendelkezés lép:

2.a.) Automatával ellátott várakozási helyek esetén (bruttó):

- egy óra időtartamra: 320,- Ft

- havi bérlet: 11.100,- Ft

- éves bérlet: 116.000,- Ft

- minimálisan fizetendő várakozási díj (15 perc): 80,- Ft

(2) A R. Melléklete 2.ca.) pontja helyébe az alábbi rendelkezés lép:

2.ca.) Automatával ellátott várakozási területeken:

- 15 napon belüli befizetés esetén:

hétfőtől péntekig 3.520,- Ft

szombaton 2.880,- Ft

-15 napon túli befizetés esetén: 12.800,- Ft

5.§

1. E rendelet – a (2) bekezdésben foglaltak kivételével - 2020. március 1-jén lép hatályba, ezzel egyidejűleg hatályát veszíti a Rendelet 2/A. § (4) bekezdés d) pontja.
2. A 4. § 2020. április 1-jén lép hatályba.
3. Ezen rendelet 2020. április 2-án hatályát veszti.

Hiesz György dr. Kozma Katalin

polgármester jegyző

*\*A Rendeletet a Képviselő-testület a 2020. február 20-ai ülésén fogadta el.*